For en organisme som har et bentisk levevis og en rettet bevegelse, er det videre en fordel å både samle og bearbeide sanseinntrykk ved kroppens forende. Resultatet var at sanseorganene ble liggende i foran i dyret. I umiddelbar nærhet av de viktigste sanseorganene, særlig øynene, ble de delene av nervesystemet som tok seg av tolkning av sanseinntrykk og de avgjørelser dyret tok på grunnlag av dem liggende. Det er slik hjernen oppstod i dyrenes evolusjon. Denne bygningen finnes hos alle bilaterier med unntak av de primitive Acoela og Nemertodermatida, som mangler hjerne.